Diari Oficial de la Generalitat Valenciana


Sumari del DOGV 8399, del 08-10-2018 (2018/9312)

DECRET 175/2018, de 5 d'octubre, del Consell, pel qual concedeix la Distinció de la Generalitat per les accions a favor de la igualtat i per a una societat inclusiva, a la Xarxa Valenciana de Lluita contra la Pobresa i l'Exclusió Social (EAPN-CV).
-------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8399

Data del DOGV
:   08-10-2018

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2018/9312


Data del document
:   05-10-2018

Organisme emissor
:   Presidència de la Generalitat

Tipus de document
:   Decret

Descriptors 

:   * distinció honorífica

DECRET 175/2018, de 5 d'octubre, del Consell, pel qual concedeix la Distinció de la Generalitat per les accions a favor de la igualtat i per a una societat inclusiva, a la Xarxa Valenciana de Lluita contra la Pobresa i l'Exclusió Social (EAPN-CV). [2018/9312]  
El Consell, mitjançant el Decret 132/2016, de 7 d'octubre, va crear la Distinció de la Generalitat per les accions a favor de la igualtat i per a una societat inclusiva, a fi de reconéixer la trajectòria de persones o entitats que destaquen pel seu compromís en la lluita per la igualtat, per la consecució d'una societat inclusiva i per la visibilitat de la diversitat social.  
L'any 1990 es va formar la Xarxa Europea de Lluita contra la Pobresa i l'Exclusió Social (EAPN per la seua denominació en anglés: European Anti Poverty Network), una entitat creada per organitzacions no governamentals i grups que treballen en l'àmbit de la Unió Europea amb persones que viuen en situació de pobresa i exclusió, i que es va convertir en un òrgan de consulta del Consell d'Europa.  
La Xarxa Valenciana de Lluita contra la Pobresa i l'Exclusió Social (EAPN-CV) es va constituir l'any 2005 com a xarxa d'àmbit autonòmic dins de la xarxa europea, i en aquesta s'agrupen actualment 28 entitats sense ànim de lucre que despleguen la seua tasca social a la Comunitat Valenciana.  
L'objectiu d'aquesta xarxa és sensibilitzar la societat enfront del fenomen de la pobresa i l'exclusió, actuar com a interlocutors davant de les administracions públiques, impulsar polítiques per a previndre i solucionar situacions de necessitat i de desigualtat, establir vies de col·laboració i treball conjunt entre les entitats que integren la xarxa, i promoure la implicació dels diversos sectors de la Comunitat Valenciana.  
Per això, com a reconeixement al seu compromís per una societat més solidària i més justa, impulsant la sensibilització del conjunt de la societat i el treball de les organitzacions implicades en la lluita contra la pobresa i l'exclusió, amb la deliberació prèvia del Consell, en la reunió del dia 5 d'octubre de 2018,  
  
  
DECRETE  
  
Concedir la Distinció de la Generalitat per les accions a favor de la igualtat i per a una societat inclusiva, a la Xarxa Valenciana de Lluita contra la Pobresa i l'Exclusió Social (EAPN-CV).  
  
València, 5 d'octubre de 2018  
  
El president de la Generalitat,  
XIMO PUIG I FERRER